****

**ЧӐВАШ РЕСПУБЛИКИН**

**САККУНӖ**

**ЧӐВАШ РЕСПУБЛИКИН**

**"ЧӐВАШ РЕСПУБЛИКИН РЕФЕРЕНДУМӖ ҪИНЧЕН"**

**САККУННЕ УЛШӐНУСЕМ КӖРТЕССИ ҪИНЧЕН**

*Чӑваш Республикин Патшалӑх Канашӗ*

*2019 ҫулхи юпа уйӑхӗн 10-мӗшӗнче*

*йышӑннӑ*

**1 статья**

Чӑваш Республикин "Чӑваш Республикин референдумӗ ҫинчен"
2003 ҫулхи раштав уйӑхӗн 29-мӗшӗнчи 46 №-лӗ саккунне (Чӑваш Республикин Патшалӑх Канашӗн ведомоҫӗсем, 2004, 58 №; 2006, 70 №; 2007, 73 №; 2009, 82 №; 2010, 86 №; 2012, 92 № (I том); "Республика" хаҫат, 2012, раштав уйӑхӗн 29-мӗшӗ; Чӑваш Республикин Саккунӗсен пуххи, 2013, 10 №; 2014,
12 №; 2015, 5 №; 2016, 11 №; "Республика" хаҫат, 2018, ҫу уйӑхӗн 8-мӗшӗ, юпа уйӑхӗн 31-мӗшӗ; 2019, пуш уйӑхӗн 13-мӗшӗ) ҫакӑн пек улшӑнусем кӗртес:

1) 4 статьяна ҫакӑн пек ҫырса 3-мӗш пункт хушса хурас:

"3. Раҫҫей Федерацийӗн сасӑлав кунӗ тӗлне 18 ҫул тултарнӑ, Раҫҫей Федерацийӗн территорийӗнче пурӑннӑ вырӑнта регистрациленмен, сасӑлав кунӗччен виҫӗ уйӑхран кая юлмасӑр Чӑваш Республикин референдум округӗн территорийӗнчи пырса ҫитнӗ вырӑнта регистрациленӗ гражданинӗ те Чӑваш Республикин референдум округӗн чиккисенче (унта ӑна пырса ҫитнӗ вырӑн тӑрӑх регистрациленӗ) сасӑлас тӗллевпе хӑй пулнӑ вырӑн тӑрӑх референдума хутшӑнакансен списокне кӗртме ыйтни ҫинчен Федераци саккунӗн 64 стат­йин 16-мӗш пункчӗпе килӗшӳллӗн заявлени панӑ чухне Чӑваш Республикин референдумӗнче сасӑлама пултарать.";

2) 13 статьян 31-мӗш пунктӗнче пӗрремӗш предложенире "ҫар чаҫӗ вырнаҫнӑ вырӑн тулашӗнчи," сӑмахсем хыҫҫӑн "тата Чӑваш Республикин референдумне хутшӑнакансем – вахта мелӗпе ӗҫлекен, Чӑваш Республикин референдумне хутшӑнакансен списокне хӑйсем пулнӑ вырӑн тӑрӑх кӗртме ыйтса заявлени пама май пулман ҫынсем," сӑмахсем хушса хурас, "(Чӑваш Республикин референдумне ҫавнашкал хутшӑнакансене Чӑваш Республикин референдумне хутшӑнакансен списокне Чӑваш Республикин референдумӗнче сасӑламалли кун вырӑнти хӑй тытӑмлӑх органӗсен суйлавӗнче, вырӑнти референдумра сасӑламалли кунпа пӗр килнӗ чухне те ҫав йӗркепе кӗртеҫҫӗ)" сӑмахсем хушса хурас;

3) 34 статьян 4-мӗш пунктӗнче "Чӑваш Республикин референдумӗн комиссийӗ вырнаҫнӑ хула-ял чиккисенче" сӑмахсене "Чӑваш Республикин референдумӗн комиссийӗн полномочийӗсем пырса тивекен территорисенче" сӑмахсемпе улӑштарас;

4) 35 статьян 12-мӗш пунктӗнче ", референдум фончӗн ятарлӑ счечӗ ҫинче тӑкакламасӑр юлнӑ укҫа-тенке сасӑлав кунӗ хыҫҫӑн 60 кун хушшинче Чӑваш Республикин республика бюджечӗн тупӑшсен шутне куҫарать" сӑмахсене кӑларса пӑрахас, ҫакӑн пек ҫырса предложени хушса хурас: "Чӑваш Республикин референдум фончӗн ятарлӑ счечӗ ҫинче тӑкакламасӑр юлнӑ укҫа-тенкӗне кредит организацийӗн сасӑлав кунӗ хыҫҫӑн 60 кун хушшинче Чӑваш Республикин республика бюджечӗн тупӑшӗсен шутне куҫармалла та ҫав счета хупмалла.";

5) 46 статьяра "кӑна" сӑмаха кӑларса пӑрахас, ҫакӑн пек ҫырса предложени хушса хурас: "Чӑваш Республикин референдумне хатӗрленсе ирттернӗ чухне, ҫавӑн пекех Раҫҫей Федерацийӗн гражданӗсен референдума хутшӑн­малли прависене тивӗҫтерес тӗлӗшпе референдум комиссийӗсен ытти полномочийӗсене пурнӑҫлама Федераци саккунӗпе Федераци саккунӗн 74 статйин 1-мӗш пункчӗпе килӗшӳллӗн патшалӑхӑн информацилле ытти тытӑмӗсемпе усӑ курассине пӑхса хӑварма пултараҫҫӗ.".

**2 статья**

Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

|  |  |
| --- | --- |
| Чӑваш РеспубликинПуҫлӑхӗ | М. Игнатьев |

Шупашкар хули